芸叟寄新詞作八陣圖一首
作者：孔平仲
朝代：宋

paragraphs: 功業不復議，蓋載無所容。
三湘逶迤水，分與清河公。
國士大手筆，名聲蔚摩空。
成材兼衆製，八面任見攻。
陣馬勢遒勇，圖繪出纖穠。
江神敷妙詞，流入韶濩中。
石心鐵爲腸，不意於此工。
轉調協擊拊，遺音扣玲瓏。
恨我狂既和，失之太匆匆。
吞咀知雋永，吳越安可同。